CELEX: 32022D0499
Language: bg
Date: 2022-03-23 00:00:00
Title: Решение за изпълнение (ЕС) 2022/499 на Комисията от 23 март 2022 година за одобрение по отношение на Кипър и Словения на изменения на националните планове за прилагането на системите за валидиране в съответствие с Регламент (ЕО) № 1224/2009 на Съвета (нотифицирано под номер C(2022) 1844) (само текстовете на гръцки и словенски език са автентични)

29.3.2022   
               
               
                  BG
               
               
                  Официален вестник на Европейския съюз
               
               
                  L 101/43
               
            
         РЕШЕНИЕ ЗА ИЗПЪЛНЕНИЕ (ЕС) 2022/499 НА КОМИСИЯТА
         от 23 март 2022 година
         за одобрение по отношение на Кипър и Словения на изменения на националните планове за прилагането на системите за валидиране в съответствие с Регламент (ЕО) № 1224/2009 на Съвета
         
            
               (нотифицирано под номер C(2022) 1844)
            
         
         (само текстовете на гръцки и словенски език са автентични)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Съюза за гарантиране на спазването на правилата на общата политика в областта на рибарството, за изменение на регламенти (ЕО) № 847/96, (ЕО) № 2371/2002, (ЕО) № 811/2004, (ЕО) № 768/2005, (ЕО) № 2115/2005, (ЕО) № 2166/2005, (ЕО) № 388/2006, (ЕО) № 509/2007, (ЕО) № 676/2007, (ЕО) № 1098/2007, (ЕО) № 1300/2008, (ЕО) № 1342/2008 и за отмяна на регламенти (ЕИО) № 2847/93, (ЕО) № 1627/94 и (ЕО) № 1966/2006 (1), и по-специално член 109, параграф 8 от него,
         като взе предвид представянето от Кипър и Словения на изменения на националните планове за прилагането на системите за валидиране,
         като има предвид, че:
         
                     (1)
                  
                  
                     Съгласно член 109, параграф 8 от Регламент (ЕО) № 1224/2009 държавите членки трябва да изготвят национални планове за прилагането на системата за валидиране по отношение на данните, записвани в съответствие с посочения регламент, които планове да дават възможност на държавите членки да установят, въз основа на управлението на риска, приоритети за валидирането и кръстосаната проверка и да предприемат мерки във връзка с несъответствията. Измененията на тези планове трябва да се представят на Комисията за одобрение.
                  
               
                     (2)
                  
                  
                     На 23 юни 2021 г. Словения представи на Комисията за одобрение изменения на своя съществуващ национален план, одобрен с Решение за изпълнение 2013/82/ЕС на Комисията (2). Измененията отговарят на условията, установени в член 109 от Регламент (ЕО) № 1224/2009 и членове 143—145 от Регламент за изпълнение (ЕС) № 404/2011 на Комисията (3). Поради това те следва да бъдат одобрени.
                  
               
                     (3)
                  
                  
                     На 3 септември 2021 г. Кипър представи на Комисията за одобрение изменения на своя съществуващ национален план, одобрен с Решение за изпълнение 2013/82/ЕС. Измененията отговарят на условията, установени в член 109 от Регламент (ЕО) № 1224/2009 и членове 143—145 от Регламент за изпълнение (ЕС) № 404/2011. Поради това те следва да бъдат одобрени.
                  
               
                     (4)
                  
                  
                     Настоящото решение представлява решението за одобрение по смисъла на член 109, параграф 8 от Регламент (ЕО) № 1224/2009.
                  
               
                     (5)
                  
                  
                     Комисията ще наблюдава прилагането на националните планове с оглед на ефективно им функциониране. Ако констатациите от проверките, инспекциите и одитите, извършени от Комисията в рамките на дял X от Регламент (ЕО) № 1224/2009, показват, че плановете не могат да гарантират, че данните, докладвани на Комисията в съответствие с член 33 от Регламент (ЕО) № 1224/2009, са пълни, точни и предоставени в законоустановените срокове, Комисията може да поиска от държавите членки да изменят съответно плана си,
                  
               ПРИЕ НАСТОЯЩОТО РЕШЕНИЕ:
         
            Член 1
            Одобряват се измененията на националния план за прилагането на системата за валидиране, представени от Кипър на 3 септември 2021 г. в съответствие с член 109, параграф 8 от Регламент (ЕО) № 1224/2009.
         
         
            Член 2
            Одобряват се измененията на националния план за прилагането на системата за валидиране, представени от Словения на 23 юни 2021 г. в съответствие с член 109, параграф 8 от Регламент (ЕО) № 1224/2009.
         
         
            Член 3
            Ако въз основа на констатациите от проверките, инспекциите и одитите, извършени в рамките на дял X от Регламент (ЕО) № 1224/2009, Комисията прецени, че плановете за прилагането на системата за валидиране, одобрени в съответствие с параграфи 1 и 2, не гарантират ефективното изпълнение от страна на държавите членки на задълженията, установени в член 109 от Регламент (ЕО) № 1224/2009, тя може да поиска изменение на плановете, след като проведе консултации със засегнатите държави членки. Държавите членки изменят плана си за прилагането на системата за валидиране в съответствие с така отправеното искане.
         
         
            Член 4
            Адресати на настоящото решение са Република Кипър и Република Словения.
         
         
            Съставено в Брюксел на 23 март 2022 година.
            
               
                  За Комисията
               
               Virginijus SINKEVIČIUS
               
                  Член на Комисията
               
            
         
         
            (1)  ОВ L 343, 22.12.2009 г., стр. 1.
         
            (2)  Решение за изпълнение 2013/82/ЕС на Комисията от 13 февруари 2013 г. относно одобрението от Комисията на националните планове за прилагането на системите за валидиране в съответствие с член 109, параграф 8 от Регламент (ЕО) № 1224/2009 на Съвета (ОВ L 44, 15.2.2013 г., стр. 18).
         
            (3)  Регламент за изпълнение (ЕС) № 404/2011 на Комисията от 8 април 2011 г. за определяне на подробни правила за прилагането на Регламент (ЕО) № 1224/2009 на Съвета за създаване на система за контрол на Общността за гарантиране на спазването на правилата на общата политика в областта на рибарството (ОВ L 112, 30.4.2011 г., стр. 1).